Sin Min A. Shin Min Ah (;1984-yil 5-aprelda tugʻilgan) — janubiy koreyalik aktrisa, qoʻshiqchi va model. „Love that kills“, „My girlfriend is Gumiho“, „Aran and Magistrate“, „Oh, my Venus!“, „Tomorrow with You“ va „Seaside village Cha-cha-cha“ teleseriallaridagi rollari bilan mashhur. Tarjimai holi. Sin Min A 1984-yil 5-aprelda Koreya Respublikasi, Kyonnggi provinsiyasi, Seongnam shahrida tug‘ilgan. U oiladagi uchinchi farzand. Minning katta opasi va ukasi bor. Faoliyati. Min A oʻz kasbiy faoliyatini model sifatida boshlagan. 1998-yilda, oʻrta maktabda oʻqiyotgan Min A va uning doʻstlari sayr qilishayotganda birga suratga tushishadi va fotosuratlarni „KiKi“ („키키“) yoshlar jurnaliga yuborishadi. Fotosuratlar ichidan Min A jurnal uchun model sifatida tanlangan. Min A 2001-yilda aktrisalik debyutini qiladi. Aktrisa „Volcanic impact“ komediyasi va „Madlen“ romantik melodramasidagi debyut rollari bilan omma eʼtiborini tortadi . Shundan soʻng, Min A „Bitterness and sweetness“ filmida kichik rol ijro etadi, filmda Li Byung-hun uning suratga olish maydonchasidagi hamkasbiga aylanadi. Min A „Love that kills“ dramasida Rain bilan birga, „The beauty and the Beast“ romantik komediyasida Ryu Seung Bum bilan birga va Um Tae Vun va Ju Ji Xun bilan „Devil“ trillerida suratga tushgan. Ammo unga Li Seung Gi bilan rol ijro etgan „My girlfriend is Gumiho“, Lee Jun Gi bilan „Aran and Magistrate“ va Seo Ji Sub bilan birga suratga tushgan „Oh, My Venus“ seriallari eng koʻp mashhurlik keltirgan dramalari hisoblanadi. Shaxsiy hayoti. 2015-yil iyul oyida Sin Min A va aktyor Kim U Bin uchrashishayotgani haqidagi mish-mishlar tarqalgach, ularning agentliklari bunnday gap-soʻzlarni tasdiqladilar. Min A va U Bin 2015-yil boshida tanishib, bir-birlariga qiziqib qolishgan. Juftlik may oyida ishqiy munosabatlarni boshlagan.